טירת אוסקה

ממוזער|החפיר החיצוני של טירת אוסקה
טירת אוסקה (大坂城 or 大阪城, Ōsaka-jō) היא טירה בעיר אוסקה, יפן. הטירה היא אחת מציוני הדרך המפורסמים ביותר של יפן שמילאה תפקיד מרכזי באיחוד יפן במהלך המאה השש עשרה בתקופת אזוצ'י-מומויאמה.

 מראות מהטירה 
המבצר הפנימי של טירת אוסקה ממוקם על מגרש בגודל של כקילומטר רבוע אחד. הוא בנוי על שתי פלטפורמות פסולת מוגבהות הנתמכות על ידי קירות תלולים של סלע חצוב, תוך שימוש בטכניקה הנקראת ערימות בורדוק burdock piling, כל אחת מהפלטפורמות משקיפה על חפיר. המבצר בן חמש קומות מבחוץ ושמונה קומות מבפנים, והוא בנוי על גבי יסודות אבן גבוהים כדי להגן על יושביו מפני תוקפים.

סדרה של חפירים וביצורים הגנתיים מקיפה את המבצר הראשי. לטירה שני חפירים פנימי וחיצוני. חפיר הטירה הפנימי נמצא בתוך שטח הטירה ומורכב משני סוגים: הרטוב שהוא צפון מזרחי והיבש שהוא דרום מערבי. החפיר החיצוני, מקיף את כל הטירה ומסמן את גבולותיה החיצוניים, המורכבים מארבעה חלקים מלאי מים, שכל אחד מהם מייצג כיוון שמשי-צפון, מזרח, דרום, מערב.

שטחי הטירה המשתרעים על פני כ-61,000 מטרים רבועים או 15 אקרים, מכילים שלושה עשר מבנים שהוגדרו כנכסי תרבות חשובים על ידי ממשלת יפן:

 שער אוטה-מון
 שער סאקורה-מון
 צריח איצ'יבאן-יאגורה
 צריח אינוי-יאגורה
 צריח רוקובן-יאגורה
 צריח סנגן
 צריח טמון
 באר קינמייסוי
 מחסן קינזו
 מגזין אבק שריפה אנשוגורה
 שלושה חלקים של קיר בוץ וטיח 'דוביי', הממוקמים סביב שער אוטמון. לכל אחד מהם מעמד של אתר תרבות חשוב משלו.

בטירה יש מספר מגליתים, כולל אבן התמנון, אך אלה אינם בעלי מעמד של נכס תרבותי. בחפיר החיצוני יש שתי נקודות ביקורת עיקריות: שער אאויאמון בצפון מזרח ושער אוטמון בדרום מערב הנגדי.

בין החפיר הפנימי והחיצוני נמצאים: שרידי צריח פושימי-יגורה, מחסן אבק השריפה אנשו-גורה, גייהינקאן של אוסקה, בית התה הושואן, גן נישינומארו, צריח סנגן-יגורה, צריח טמון-יגורה, שרידי צריח טאיקו-יגורה, אולם אמנויות לחימה שודוקאן של אוסקה, מקדש הוקוקו, צריח איצ'יבאן-יגורה וחורשת שזיפים. בשני מקומות ניתן לחצות את החפיר הפנימי: גשר גוקוראקו-באשי הממוקם בצפון ושער סקוראמון נקודת השמירה הראשית בדרום. בתוך החפיר הפנימי, הטירה חולקה לשני אזורים עיקריים: הומארו הביילי הפנימי וביילי יאמאזאטו-מארו. בתוך הומארו נמצאים המגדל הראשי, באר קימייסוי, גן יפני, הטאקואישי-אבן התמנון, באר גימייסוי, קומפלקס מיראיזה אוסקאג'ו, בית האוצרות קינזו ו"תערוכת קפסולת הזמן '70". בתוך יאמאזאטו-מארו, הביילי מורכב מכיכר האבנים המסומנות, והאנדרטה לזכר "הידיורי ויודו-דונו שהתאבדו".

כמו כמעט בכל הטירות היפניות מתקופת אזוצ'י-מומויאמה ואילך, המבנה הבולט ביותר, שימש כמחסן בזמני שלום וכמגדל מבוצר בזמני מלחמה, משרדי הממשלה ומגוריו של הדיימו-השליט הפיאודלי, היו ממוקמים בקבוצת מבנים בני קומה אחת ליד הצריחים שסביב.

 היסטוריה 
ימין|ממוזער|דגם מיניאטורי של קומפלקס הטירה לאחר שיקום טוקוגאווה
שמאל|ממוזער|שער אוטה-מון עם חפיר בחזית
שמאל|ממוזער|סוללת טירת אוסקה בשנת 1865
שמאל|ממוזער|אבן המסמנת את המקום בו טויוטומי הידייורי ואמו, יודו-דונו, התאבדו לאחר נפילת טירת אוסקה
בשנת 1583 החל טויוטומי הידיושי בבנייה באתר מקדש איקו-איקי של אישייאמה הונגאן-ג'י. התוכנית הבסיסית עוצבה על פי טירת אזוצ'י, מטה אודה נובונאגה. הידיושי רצה לבנות טירה שתזכיר את זו של נובונאגה אך תעלה עליה בכל דרך. התוכנית כללה מגדל ראשי בן חמש קומות עם שלוש קומות נוספות מתחת לאדמה ועלי זהב בצדדים כדי להרשים את המבקרים. בשנת 1585 הושלם המגדל העוז הפנימי. הידיושי המשיך להרחיב את הטירה, שהייתה מאיימת עבור תוקפים. הבנייה הושלמה בשנת 1597, והידיושי נפטר בשנה לאחר מכן. טירת אוסקה עברה לבנו, טויוטומי הידיורי.

בשנת 1614, טוקוגאווה אייאסו צר על כוחות שבט טויוטומי בטירת אוסקה במהלך החורף, והחל את המצור על אוסקה Siege of Osaka. אף על פי שכוחות טויוטומי היו בנחיתות מספרית של כשניים לאחד, הם הצליחו להדוף את צבאו של טוקוגאווה, שמנה 200,000 איש, ולהגן על חומותיה החיצוניות של הטירה. אייאסו מילא את החפיר החיצוני של הטירה, ובכך ביטל את אחת מהגנותיה החיצוניות העיקריות. במהלך קיץ 1615, הידייורי החל לשקם את החפיר החיצוני. אייאסו, שלח את צבאותיו שוב לטירת אוסקה, והביס את אנשי טויוטומי אל תוך החומות החיצוניות ב-4 ביוני. מאוחר יותר, טירת אוסקה נפלה לידי שוגונות טוקוגאווה ושבט טויוטומי נספה, כאשר טויוטומי הידורי ויודו -דונו גרמו לכך שמבני הטירה נשרפו עד היסוד.

טירת אוסקה נושאת את מורשתם של שלושה שליטים שעיצבו את גורלה של יפן – אודה נובונאגה, טויוטומי הידיושי וטוקוגאווה אייאסו. הידיושי הוא זה שהזמין ובנה אותה. והיא נותרה כאנדרטה לעלייתו המטאורית, לשאפתנות ולשפיכות הדמים שבנו את יפן המודרנית. ההתנקשות בחייו של נובונאגה, הותירה את הידיושי חלל ריק מלא בחזון נועז ופלדה. אייאסו שהיה יריבו, הרס את החזון הזהו תבע אותו לעצמו.

מאחר ששבט טויוטומי כבר לא היה קיים, שוגונות טוקוגאווה הביעה את רצונה להעביר את בירתה לאוסקה. תוכנית זו להעביר את השוגונות לאוסקה נעצרה לאחר מותו של אייאסו בשנת 1616. בשלב זה, תוכנית השוגונות לעבור לאוסקה ננטשה. היא הוחזרה על ידי טוקוגאווה הידטאדה, שרצה מאוד להקים ממשלה אימפריאלית וצבאית מאוחדת. בשנת 1619, מטסודאיירה טדאקי, שמונה קודם לאדון טירת אוסקה, הועבר לאזור קוריאמה במחוז יאמטו, והשוגונות קיבלה שליטה ישירה על אוסקה. פרויקט שחזור טירת אוסקה כבסיס חדש לשוגונות הופקד בידי טודו טקאטורה וקובורי אנשו. בשנת 1620 פורקו כליל המבנים הישנים של טירת אוסקה כדי שניתן יהיה לבנות את היסודות לטירה החדשה. הוא הטיל את משימת בניית חומות חדשות על שבטי סמוראים בודדים. החומות העשויות מסלעי גרניט שלובים זה בזה ללא טיט, שנבנו בשנות ה-20 של המאה ה-17 עומדות עדיין. רבות מהאבנים הובאו ממחצבות סלעים ליד ים סטו הפנימי ונושאות סמלים חרוטים של המשפחות השונות שתרמו אותן. השוגונות בנתה גם מגדל מרכזי חדש מוגבה, בן חמש קומות מבחוץ ושמונה קומות מבפנים. בניית "הטנשו" החלה בשנת 1628 והושלמה שנתיים לאחר מכן, בערך באותו זמן כמו שאר השחזור, ועקבה אחר המתווה הכללי של מבנה טויוטומי המקורי. היא נבנתה בחלק אחר של הונמארו (המעוז הראשי), שכן בסיס מבצר טויוטומי נקבר למעשה על ידי גרסת טוקוגאווה החדשה של הטירה. לאחר תקופה ארוכה של בנייה, הושלמה טירת אוסקה החדשה בשנת 1628.

בשנת 1660, ברק הצית את מחסן אבק השריפה, ופיצוץ שנוצר, הצית את הטירה. בשנת 1665, ברק פגע ושרף את "הטנשו".  

קאג'יסוקה נקאמה היה אחד משומרי ההטמוטו שהגנו על טירת אוסקה. ב-15 במאי 1740, כשהיה בן 25, הוא גנב 4,000 ריו של זהב מהטירה. הפשע התגלה במהרה על ידי השוגונות, והוא נעצר והודה. אף על פי שהיה סמוראי, הוא נגרר ברחבי העיר ונידון לצליבה. אירוע זה הפך לאגדה.

בשנת 1843, לאחר עשרות שנים של הזנחה, עברה הטירה תיקונים נחוצים ביותר על ידי גיוס כספים מתושבי האזור כדי לבנות מחדש כמה מהצריחים.

בשנת 1868, נפלה טירת אוסקה ונמסרה לנאמני האימפריה המתנגדת לבקופו. מספר מבני טירה נשרפו בסכסוכים האזרחיים סביב תקופת הרסטורציה של מייג'י.  ארמון הונמארו אבד במהלך מלחמת בושין. במקומו הועבר לכאן "ארמון קישו" "Kishū Palace" מטירת ווקאיאמה כדי לשמש כבית הארחה ממלכתי אימפריאלי, שנקרא מאוחר יותר "טנרינקאקו".

תחת ממשלת מייג'י, טירת אוסקה הפכה לחלק ממקום האחסון של הצבא של אוסקה.
ממוזער|שטחי טירת אוסקה, חלק ממחסן הצבאי של אוסקה, יוני 1945
במהלך מלחמת העולם השנייה, הפך הארסנל לאחד ממחסני הנשק הצבאיים הגדולים ביותר, והעסיק 60,000 עובדים. הפצצות אמריקאיות שכוונו אל הארסנל, פגעו במצודה הראשית, וב-14 באוגוסט 1945 הרסו 90% מהארסנל והרגו 382 אנשים שעבדו בו.

בשנת 1995 אישרה ממשלת אוסקה פרויקט שיקום נוסף, במטרה להחזיר את המבצר לתפארתו מתקופת אדו. בשנת 1997 הושלם השיקום. עיצובו הפנימי נועד לשמש כמוזיאון מודרני ומתפקד.

בנישינומארו שכן בעבר מעונם של "הג'ודאי", שהיו פקידים. המעון היה השני בגודלו אחרי ארמון הונמארו. מצפון לו היו מספר מחסנים. האתר משמש כפארק. לידו נמצאים בית ההארחה של מדינת אוסקה ובית תה "צ'שיטסו".

 קפסולת הזמן 
ממוזער|קפסולת הזמן מוצבת בגן המצודה
פרויקט קפסולת הזמן של טירת אוסקה, נוצר עבור תערוכת 1970. מדובר בשתי קפסולות זהות המכילות 2,098 פריטים המייצגים את החיים בשנת 1970, כאשר אחת (קפסולה 2) נפתחה לבדיקה בשנת 2000 ובכל מאה שנה לאחר מכן, בעוד שהשנייה (קפסולה 1) תישאר קבורה עד שנת 6970, ומציעה תמונה ייחודית של התרבות היפנית המודרנית לעתיד הרחוק, עם מוצרי אלקטרוניקה וחפצים פעילים המציגים טכנולוגיה, חיי היומיום והישגים תרבותיים, כפי שתועד על ידי פנסוניק ומקורות אחרים.

 גישה 
הטירה פתוחה לקהל הרחב ונגישה מתחנת אוסקאג'וקואן בקו הלולאה JR West Osaka. זהו מקום פופולרי במהלך עונות הפסטיבלים, ובמיוחד במהלך פריחת הדובדבן, כאשר שטחי הטירה רחבי הידיים מכוסים בדוכני אוכל ובמתופפי טאיקו.

 בתרבות הפופולרית 
 בסרט "גודזילה פשיטות שוב" משנת 1955 בסגנון טוקוסאטו של טוהו, הקרב של גודזילה עם אנגווירוס מוביל אל שטח הטירה. המבנה עצמו קורס כאשר גודזילה מצמיד את אנגווירוס אליו.
 בסרט הטוקוסאטסו משנת 1966, "גאמרה נגד בארוגון", המפגש הראשון של המפלצות הראשיות הוא באתר הטירה.
 הטירה מופיעה בשני חלקים של סדרת הטלוויזיה "אולטרמן" משנת 1966, בה הגיבור הראשי נלחם במפלצת גומורה בשטח הטירה.
 בשנת 1975, הסופר הבריטי ג'יימס קלאוול השתמש בטירה ובסביבתה (c. 1600) כמקום עלילה מרכזי עבור יצירתו ההיסטורית המפורסמת ביותר, "שוגון".
 בעיבוד משנת 1980, סביבת טירת הימג'י ממלאת את מקומה של טירת אוסקה.
 עבור עיבוד הסרט משנת 2024, הטירה מתוארת באמצעות שחזור CGI עם לכה שחורה מדויקת לתקופה, הן בתוך הסיפור והן כחלק מרצף הכותרת. החדרים והאולמות הפנימיים נבנו כתפאורה פיזית.
 הטירה הוצגה בגמר של "המרוץ המופלא 20", שם אירחה עצירת ביניים.
 בסרט "מועדון המתאבדים" משנת 2002, דווח כי 200 תלמידות תיכון קפצו מטירת אוסקה.
 הטירה מופיעה במשחק הווידאו Assassin's Creed Shadows משנת 2025.

 ראו גם 
 טירת הימג'י
 טירת פושימי
 טירות ביפן

 קישורים חיצוניים 


 מפת הטירה


 הערות שוליים 

קטגוריה:אוסקה
קטגוריה:יפן: טירות
קטגוריה:יפן: אטרקציות תיירותיות
קטגוריה:יפן: מוזיאונים
קטגוריה:מבנים שנהרסו במלחמת העולם השנייה